Puolassa on muistettu sodan päättymistä - Savon Sanomat
Ulkomaat 07.05.2015 14:49
Puolassa on muistettu sodan päättymistä
Puolassa on muistettu toisen maailmansodan päättymistä Euroopassa. Juhlallisuuksiin Gdanskissa osallistui johtajia useista Euroopan maista.
Tilaisuuteen on kutsuttu muun muassa EU:n presidentti Donald Tusk ja YK:n pääsihteeri Ban Ki-moon sekä Viron, Liettuan, Tshekin, Bulgarian ja Ukrainan presidentit. Ranskaa edustaa maan puolustusministeri Jean-Yves Le Drian ja Saksaa ex-presidentti Horst Köhler.
Gdanskissa ammuttiin toisen maailmansodan ensimmäiset laukaukset 1. syyskuuta 1939.
Puolan presidentti Bronislaw Komorowski kommentoi sodan päättymistä viikonvaihteessa lehtihaastattelussa huomauttamalla, että natsimiehityksen loppuminen ei tuonut vapautta Itä-Eurooppaan vaan siellä sijaitsevat maat joutuivat odottamaan 1990-luvulle.
- Täällä sijaitsevat maat joutuivat vastoin tahtoaan Stalinin imperiumin alaisuuteen, Komorowski sanoi Gazeta Wyborczan haastattelussa.
Natsi-Saksan antautumisesta tulee huomenna kuluneeksi 70 vuotta. Venäjällä juhlapäivää vietetään lauantaina.